Victorinox SwissTool Military FIN

2025-07-20T12:33:29+03:00

Hinta: 179.99

Victorinoxin kovan luokan työkalu, jota käyttää esimerkiksi Suomen Puolustusvoimat. Eka ihmeteltiin että mitä hittoa, Suomen armeijalla on oikeasti jakotavarana yleistyökalu. Sitten hämmennystä herätti se, että kyseessä on oikeasti ihan tosi tymäkkä kapine. Osta kerralla hyvä, joka kestää väärinkäyttöäkin.

Työkalun metallinhohtoisen musta värimaailma on saatu aikaiseksi oksidaatioprosessilla, joka siis lyhyesti meinaa sitä, että korroosiolta suojaava öljy on pitkän kaavan tuloksena imeytetty pintaan. Ekoilla käyttökerroilla käsiin saattaa jäädä hieman mustaa, mutta tämä loppuu nopeasti.

Olemukseltaan tämä työkalu on hieman metsään päin kallistuvan yleisnikkarin valinta. Semmoinen kapine, joka kulkee aina mukana ja pelastaa kaikesta näpertelyä vaativasta ja kestää tosiaan kuritustakin. Esimerkiksi pihdit selvisivät Puolustusvoimien ylipuristustestistä, mikä on vissiin aika kova meriitti.

Ominaisuudet

Pihdit, joissa nallipuristin (nallipihdit)

Sivuleikkuri 40 HRC kovuuteen

Lankaleikkuri 53 HRC kovuuteen

Johtoliittimen puristin

Puukonterä

Sahateräpuukko

Phillips-ruuvain (1+2)

Purasin / näverrin

Tölkinavaaja

Ruuvitaltta 3 mm

Kruunukorkinavaaja

Ruuvitaltta 5 mm

Johdontaivuttaja

Ruuvitaltta 2 mm

Ruuvitaltta / väännin 7,5 mm

Puutaltta

Johdonkuorija /-leikkuri U

Johdonkuorija V

Puusaha

Metalliviila

Metallisaha

Viivoitin / mitta 23 cm / 9 tuumaa

Terien salpalukitus

Suorakulma

Lukituksen vapauttimet

Kiinnitysreijät vaijerille / korkkiruuville

Kaikki SwissToolin työkalupäät toimivat sulavasti ja jämäkästi, kuten sveitsiläiseltä tuotteelta voisi odottaakin.

Mukana tulee jämäkkä nailoninen vyökotelo, jossa noin 6 cm leveä vyölenkki.

Lisätietoa

Pohjamateriaali: ruostumaton teräs

Lukittuva terä: kyllä vain

Yhdellä kädellä avatta terä: ei tokkiinsa